На основу тачке II Одлуке о измени јавног позива за доделу бесповратних средстава домаћинствима за енергетску санацију породичних кућа и станова на територији општине Владичин Хан за 2023 годину број 06-21/11-7/24-III од 28.02.2024. године, Општинско веће Општине Владичин Хан даје

**О Б А В Е Ш Т Е Њ Е**

 Општинско веће општине Владичин Хан, сагласно инструкцијама Министарства рударства и енергетике, донело је Одлуку о измени јавног позива за доделу бесповратних средстава домаћинствима за енергетску санацију породичних кућа и станова на територији општине Владичин Хан за 2023 годину којом је извршена измена наведеног Јавног позива у делу трајања Јавног позива.

 Обавештавају се грађани Општине Владичин Хан да ће Јавни позив за доделу бесповратних средстава домаћинствима за енергетску санацију породичних кућа и станова на територији општине Владичин Хан за 2023 годину трајати до утрошка средстава а најдуже до 08.03.2024. године до када се могу подносити пријаве по овом јавном позиву.

 **П Р Е Д С Е Д Н И К,**

 **Горан Младеновић**